钦定古今图书集成/明伦汇编/官常典/第721卷 > 卢珖
## 钦定古今图书集成/明伦汇编/官常典/第721卷 > 卢珖

按《十国春秋》，珖世为闽人。王氏建国，避地尤溪。保大
四年，置剑州于延平津，以陈诲为刺史，又取尤溪隶
剑州，以珖为守将。及李仁达乱闽，使其将陈匡弼袭
尤溪，珖拒之于东郊水亭，战甚力，邑人奔窜。珖兵败，
乃曰：“吾受人邑，为之守，邑不守，何用生！”大呼而前，为
匡弼将刘掉刀所杀。邑人相与葬珖于杉岭。珖五子、
四子从战俱殁。季子幼弃艸中。邻媪访其母，送归金
陵。元宗下诏褒恤，授“季子总管，复其家。”